**Nu mă cunoști**

*GeorgeProca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne știm atât de bine, când mizele știrbite

își caută perechea, în clipele de dor

fără să știi că astăzi, eternități mai mor

și toate ce-s minuni, din naștere-s zidite

te văd numai tomnatic, un frig parcă de moarte

ce-ți sfâșie prezența, din rostul vieții mele

atâtea zile goale, atâtea lespezi grele

și încă ești acolo și timpul ne împarte

mă porți doar în galopuri , de umbră de secundă

și n-ai să știi vreodată, cât pot să fiu de mult

m-apasă iar uitarea , ce vinovat tumult

când chiar și nepăsarea, tot în iubiri se-afundă

rămâi frumoasa gheții, ce știi topi veninul

aceeași veche sfântă, cu pasul de lumină

la care neiertarea, profund se mai închină

cânt totul se golește, și crima și vaccinul

nu mă cunoști ca mine, ci doar ca o zeiță

ce mă privește încă, tot cu înverșunare

tot cu fiori de treacăt și-aceeași detașare

pe lângă și prin mine, ca pe o rămășiță...